**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL TURTO PERDAVIMO PATIKĖJIMO TEISE**

**ŠILUTĖS SOCIALINIŲ PASLAUGŲ CENTRUI**

2020 m. balandžio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 4 dalimis ir atsižvelgdama į Šilutės socialinių paslaugų centro 2020-04-08 raštą Nr. S-541 „Dėl automobilių perdavimo“, Šilutės rajono  savivaldybės taryba  n u s p r e n d ž i a:

1. Perduoti Šilutės socialinių paslaugų centrui, juridinio asmens kodas 302944535, socialinių paslaugų teikimui šeimoms, patiriančioms socialinę riziką Šilutės rajono savivaldybėje, patikėjimo teise valdyti, naudoti ir disponuoti juo Savivaldybei nuosavybės teise priklausantį turtą:

1.1. automobilį „Škoda Octavia“, 2008 m., valstybinis numeris BFV 411, likutinė vertė 2020 m. balandžio 1 d. - 0,00 Eur.

1.2. automobilį „Škoda Octavia“, 2005 m., valstybinis numeris ARF 409, likutinė vertė 2020 m. balandžio 1 d. - 0,00 Eur.

2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti Savivaldybės vardu sprendime nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

Virgilijus Pozingis

2020-04-

|  |  |  |  |  |  |
| --- | --- | --- | --- | --- | --- |
| D.Rudienė  2020-04- | L.Dromantienė  2020-04-09 |  | Z.Tautvydienė  2020-04-09 | V.Stulgienė  2020-04-09 | Rengė D.Thumat  2020-04-09 |

P:\Tarybos\_projektai\_2011-2019\2020 metai\Balandzio 30\TUR03sVKJ.docx

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO**

**„DĖL TURTO PERDAVIMO PATIKĖJIMO TEISE**

**ŠILUTĖS SOCIALINIŲ PASLAUGŲ CENTRUI“**

2020 m. balandžio 9 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Perduoti Šilutės socialinių paslaugų centrui, juridinio asmens kodas 302944535, socialinių paslaugų teikimui šeimoms, patiriančioms socialinę riziką Šilutės rajono savivaldybėje, patikėjimo teise valdyti, naudoti ir disponuoti juo Savivaldybei nuosavybės teise priklausantį turtą:*  *- automobilį „Škoda Octavia“, 2008 m., valstybinis numeris BFV 411, likutinė vertė 2020 m. balandžio 1 d. - 0,00 Eur.*  *- automobilį „Škoda Octavia“, 2005 m., valstybinis numeris ARF 409, likutinė vertė 2020 m. balandžio 1 d. - 0,00 Eur.* |
| ***2. Kaip šiuo metu yra sureguliuoti projekte aptarti klausimai.*** |
| *Savivaldybės taryba vadovaudamasi* [*Lietuvos Respublikos vietos savivaldos įstatymo*](https://www.e-tar.lt/portal/lt/legalAct/TAR.D0CD0966D67F/iarNRhmqDV) *16 straipsnio 2 dalies 26 punktu, priima sprendimus dėl disponavimo savivaldybei nuosavybės teise priklausančiu turtu. Vadovaujantis* [*Lietuvos Respublikos valstybės ir savivaldybių turto valdymo, naudojimo ir disponavimo juo įstatymo*](https://www.e-tar.lt/portal/lt/legalAct/TAR.D5496D69DF98/TLAfoQCBLc) *12 straipsnio 1 dalimi, Savivaldybei nuosavybės teise priklausančio turto savininko funkcijas, remdamasi įstatymais, įgyvendina savivaldybės taryba.*  *Šilutės socialinių paslaugų centras pateikė Šilutės rajono savivaldybei 2020-04-08 raštą Nr. S-541 „Dėl automobilių perdavimo“, kuriame prašo perduoti automobilius: Škoda Octavia“, valstybinis numeris BFV 411, ir „Škoda Octavia“, valstybinis numeris ARF 409, socialinių paslaugų teikimui šeimoms, patiriančioms socialinę riziką Šilutės rajono savivaldybėje.* |
| ***3. Kokių pozityvių rezultatų laukiama.*** |
| *Šilutės socialinių paslaugų centrui bus perduotas patikėjimo teise valdyti, naudoti ir disponuoti juo turtas reikalingas įstatuose numatytai veiklai vykdyti.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių bei keistinų aktų nėra; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės socialinių paslaugų centrui; juridinio asmens kodas 302944535.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](TUR03priedas.pdf)*.* |

*Ūkio skyriaus Turto poskyrio vyriausioji specialistė Daiva Thumat*